CELEX: 
Language: et
Date: 2020-10-14 00:00:00
Title: KOMISJONI RAKENDUSMÄÄRUS (EL) …/…, millega muudetakse rakendusmäärust (EL) 2015/1375 keeritsusside (Trichinella) esinemise suhtes tehtavate kontrollimistega seonduvate proovide võtmise, avastamise võrdlusmeetodi ja imporditingimuste osas

KOMISJONI RAKENDUSMÄÄRUS (EL) …/…,
            
            
               14.10.2020,
            
            
               millega muudetakse rakendusmäärust (EL) 2015/1375 keeritsusside (Trichinella) esinemise suhtes tehtavate kontrollimistega seonduvate proovide võtmise, avastamise võrdlusmeetodi ja imporditingimuste osas
            
            
               (EMPs kohaldatav tekst)
            
            
               EUROOPA KOMISJON,
            
            
               võttes arvesse Euroopa Liidu toimimise lepingut,
            
            
               võttes arvesse Euroopa Parlamendi ja nõukogu 15. märtsi 2017. aasta määrust (EL) 2017/625, mis käsitleb ametlikku kontrolli ja muid ametlikke toiminguid, mida tehakse eesmärgiga tagada toidu- ja söödaalaste õigusnormide ning loomatervise ja loomade heaolu, taimetervise- ja taimekaitsevahendite alaste õigusnormide kohaldamine, millega muudetakse Euroopa Parlamendi ja nõukogu määruseid (EÜ) nr 999/2001, (EÜ) nr 396/2005, (EÜ) nr 1069/2009, (EÜ) nr 1107/2009, (EL) nr 1151/2012, (EL) nr 652/2014, (EL) 2016/429 ja (EL) 2016/2031, nõukogu määruseid (EÜ) nr 1/2005 ja (EÜ) nr 1099/2009 ning nõukogu direktiive 98/58/EÜ, 1999/74/EÜ, 2007/43/EÜ, 2008/119/EÜ ja 2008/120/EÜ ning millega tunnistatakse kehtetuks Euroopa Parlamendi ja nõukogu määrused (EÜ) nr 854/2004 ja (EÜ) nr 882/2004, nõukogu direktiivid 89/608/EMÜ, 89/662/EMÜ, 90/425/EMÜ, 91/496/EMÜ, 96/23/EÜ, 96/93/EÜ ja 97/78/EÜ ja nõukogu otsus 92/438/EMÜ (ametliku kontrolli määrus),
                  1
                eriti selle artikli 18 lõike 8 punkti a,
            
            
               olles konsulteerinud alalise taime-, looma-, toidu- ja söödakomiteega 
            
            
               ning arvestades järgmist:
            
            
               (1)Määruses (EL) 2017/625 on sätestatud eeskirjad ametliku kontrolli ja meetmete kohta, mida pädevad asutused peavad võtma seoses inimtoiduks ettenähtud loomsete saaduste tootmisega. 
            
            
               (2)Keeritsussid (Trichinella) on parasiidid, kes võivad esineda vastuvõtlike liikide, näiteks sigade lihas ja kes nakatunud liha tarbimisel põhjustavad inimestel toidutekkelist haigust. Komisjoni rakendusmääruses (EL) 2015/1375
                  2
                on sätestatud erieeskirjad liha ametlikuks kontrollimiseks keeritsusside (Trichinella) suhtes, sealhulgas kõikide tapasigade lihaproovide laboratoorseks uuringuks. 
            
            
               (3)Keeritsussiuuringu tulemuste selgumiseni võib rümpasid teatavatel tingimustel lõigata kuni kuueks tükiks. Teatavate konkreetsete kodusigadest saadavate toodete valmistamiseks on enne keeritsussiuuringu tulemuste saamist vaja jahtumata liha tükeldada rohkemateks tükkideks. Seepärast tuleks selliste konkreetsete toodete puhul lubada tükeldamist rohkemateks tükkideks tingimusel, et liha ohutus on tagatud. 
            
            
               (4)Rakendusmäärusega (EL) 2015/1375 on ette nähtud erand keeritsussikontrollist liitu sisenemisel, kui sead on pärit ametlikult keeritsussivabast põllumajandusettevõttest, kus rakendatakse kontrollitud pidamistingimusi. Kolmas riik võib seda erandit kohaldada üksnes juhul, kui ta on komisjoni sellise erandi kohaldamisest teavitanud ja komisjon on ta sel eesmärgil asjaomasesse loetellu kandnud. 
            
            
               (5)Sellega seoses osutatakse määruse (EL) 2015/1375 artiklis 13 komisjoni määruses (EL) nr 206/2010
                  3
                ja komisjoni otsuses 2007/777/EÜ
                  4
                loetletud kolmandatele riikidele. Komisjoni delegeeritud määrusega (EL) 2020/692
                  5
                tunnistatakse määrus (EL) nr 206/2010 ja otsus 2007/777/EÜ alates 21. aprillist 2021 kehtetuks. Seepärast ja lihtsustamise huvides tuleks kõnealuses rakendusmääruses otse ette näha võimalus kehtestada koostada loetelud nendest kolmandatest riikidest, kus kohaldatakse keeritsussi suhtes erandeid. 
            
            
               (6)Määruse (EL) 2017/625 artikli 126 lõike 2 punkti c ja komisjoni delegeeritud määruse (EL) 2019/625
                  6
                artikli 13 kohaselt peab teatavate loomade ja kaupade saadetistega olema kaasas ametlik sertifikaat, millega kinnitatakse, et loomad ja kaubad vastavad määruse (EL) 2017/625 artikli 1 lõikes 2 osutatud eeskirjadega kehtestatud asjakohastele nõuetele. Rakendusmääruse (EL) 2015/1375 artikkel 14, milles nõutakse, et liidusiseseks elusate kodusigadega kauplemiseks või selliste sigade ja nende liha liitu sissetoomiseks väljastatud ametlikku sertifikaati lisataks terviseohutuse kinnitus seoses keeritsussiuuringuga või põllumajandusettevõtte staatus seoses keeritsussi esinemisega, on seepärast muutunud tarbetuks ja tuleks seetõttu välja jätta.
            
            
               (7)Rakendusmääruse (EL) 2015/1375 I lisa I peatükis on kirjeldatud võrdlusmeetodit keeritsussi avastamiseks kodusigade rümpadelt võetud proovides. 2015. aastal võttis Rahvusvaheline Standardiorganisatsioon vastu üleilmse standardi ISO 18743:2015, milles täpsustatakse meetodit lihaskoes esinevate Trichinella spp. vastsete avastamiseks üksikute loomarümpade lihas, mis on ette nähtud inimtoiduks. Rakendusmääruses (EL) 2015/1375 sätestatud keeritsussi avastamise võrdlusmeetod vastab standardi ISO 18743:2015 nõuetele. 
            
            
               (8)Seepärast on asjakohane asendada määruses (EL) 2015/1375 esitatud võrdlusmeetod standardiga ISO 18743:2015, et liidu võrdlusmeetod selle üleilmse standardiga kooskõlastada. See hõlbustab sealiha eksporti liidust, ilma et sellega kaasneksid täiendavad nõuded või lisakoormus Euroopa laboritele, kus kasutatakse ametliku kontrolli võrdlusmeetodeid.
            
            
               (9)Kuna määrus (EL) nr 206/2010 ja otsus 2007/777/EÜ tunnistatakse kehtetuks alles alates 20. aprillist 2021, tuleks kolmandate riikide loetelu ja näidissertifikaatide muudatust kohaldada alles nimetatud kuupäevast alates.  
            
            
               (10)Käesoleva määrusega ette nähtud meetmed on kooskõlas alalise taime-, looma-, toidu- ja söödakomitee arvamusega, 
            
         
         
            
               ON VASTU VÕTNUD KÄESOLEVA MÄÄRUSE:
            
            
               Artikkel 1
            
            
               Rakendusmäärust (EL) 2015/1375 muudetakse järgmiselt.
            
            
               (1)Artikli 2 lõike 3 teine lõik jäetakse välja. 
            
            
               (2)Artiklile 3 lisatakse lõige 5 järgmises sõnastuses:
            
            
               „5. Erandina artikli 2 lõikest 3 ja pärast pädevalt asutuselt heakskiidu saamist:
            
            
               (a)võib rümpasid tükeldada tapamaja juures või eraldi asuvas lihalõikusettevõttes järgmistel tingimustel:
            
            
               i) pädev asutus on tegevuse heaks kiitnud;
            
            
               ii) rümba või selle osade sihtkohaks ei ole rohkem kui üks lihalõikusettevõte;
            
            
               iii) lihalõikusettevõte asub sama liikmesriigi territooriumil ning
            
            
               iv) positiivse tulemuse korral loetakse kõik osad inimtoiduks kõlbmatuks;
            
            
               (b)kodusigade rümbad võib tükeldada rohkemateks osadeks tapamajas või selle juures asuvas lihalõikusettevõttes järgmistel tingimustel:
            
            
               i) pädev asutus on tegevuse heaks kiitnud;
            
            
               ii) konkreetsete toodete saamiseks on vaja lõigata jahtumata liha;
            
            
               iii) positiivse tulemuse korral loetakse kõik osad inimtoiduks kõlbmatuks.“
            
            
               (3)Artiklit 4 muudetakse järgmiselt:
            
            
               (a)Lõike 1 esimene lõik asendatakse järgmisega:
            
            
               „1. Artiklis 2 osutatud rümpasid või nende osi, v.a artikli 3 lõikes 5 osutatud rümbad, ei tohi hoonetest välja viia enne, kui on selgunud, et keeritsussiuuringu tulemus on negatiivne.“
            
            
               (b)Lõige 3 asendatakse järgmisega:
            
            
               „3. Kui tapamajas on kehtestatud menetlus, millega tagatakse, et uurimata rümpade osi ei viida hoonetest välja seni, kuni on selgunud, et keeritsussiuuringu tulemus on negatiivne, ja kui pädev asutus on menetluse ametlikult heaks kiitnud või kui kohaldatakse artikli 3 lõikes 5 sätestatud erandit, võib määruse (EÜ) nr 2017/625 artikli 18 lõikes 4 sätestatud tervisemärki kohaldada enne keeritsussiuuringu tulemuste saamist.“ 
            
         
         
            
               (4)Artikli 13 lõige 2 asendatakse järgmisega:
            
            
               „2. Artikli 3 lõigetes 2 ja 3 sätestatud erandit võivad kohaldada ainult VII lisas loetletud kolmandad riigid, olles eelnevalt komisjoni nende erandi kohaldamisest teavitanud.“
            
            
               (5)Artikkel 14 jäetakse välja. 
            
            
               (6)I lisa I peatükk asendatakse järgmisega:
            
            
               „I PEATÜKK
            
            
               AVASTAMISE VÕRDLUSMEETOD
            
            
               Avastamise võrdlusmeetod proovide uurimiseks keeritsussi (Trichinella) suhtes on ISO 18743:2015.“ 
            
            
               (7)Lisatakse VII lisa järgmises sõnastuses:
            
            
               „VII lisa
            
            
               Kolmandad riigid, kus kohaldatakse artikli 13 lõikes 2 osutatud erandit
            
            
               “ 
            
            
               Artikkel 2
            
            
               Käesolev määrus jõustub kahekümnendal päeval pärast selle avaldamist Euroopa Liidu Teatajas.
            
            
               Artikli 1 lõikeid 4, 5 ja 7 kohaldatakse alates 21. aprillist 2021.
            
            
               Käesolev määrus on tervikuna siduv ja vahetult kohaldatav kõikides liikmesriikides.
            
            
               Brüssel, 14.10.2020
            
            
               
                     Komisjoni nimel
               
               
                     president
                     Ursula VON DER LEYEN
               
               
            
         
         
            
                  
                     (1)
                  
                        ELT L 95, 7.4.2017, lk 1.
               
               
                  
                     (2)
                  
                        Komisjoni 10. augusti 2015. aasta rakendusmäärus (EL) 2015/1375, millega kehtestatakse erieeskirjad liha ametlikuks kontrollimiseks keeritsusside (Trichinella) suhtes (ELT L 212, 11.8.2015, lk 7).
               
               
                  
                     (3)
                  
                        Komisjoni 12. märtsi 2010. aasta määrus (EL) nr 206/2010, millega kehtestatakse nende kolmandate riikide, territooriumide või nende osade loetelud, kust on lubatud Euroopa Liitu tuua teatavaid loomi ja värsket liha, ning veterinaarsertifitseerimise nõuded (ELT L 73, 20.3.2010, lk 1).
               
               
                  
                     (4)
                  
                        Komisjoni 29. novembri 2007. aasta otsus 2007/777/EÜ, millega kehtestatakse looma- ja inimtervishoiu nõuded ning näidissertifikaadid inimtoiduks ettenähtud lihatoodete ja töödeldud magude, põite ja soolte importimiseks kolmandatest riikidest ning tunnistatakse kehtetuks otsus 2005/432/EÜ (ELT L 312, 30.11.2007, lk 49).
               
               
                  
                     (5)
                  
                        Komisjoni 30. jaanuari 2020. aasta delegeeritud määrus (EL) 2020/692, millega täiendatakse Euroopa Parlamendi ja nõukogu määrust (EL) 2016/429 seoses teatavate loomade, loomse paljundusmaterjali ja loomsete saaduste saadetiste liitu sissetoomise ning nende järgneva liikumise ja käitlemise eeskirjadega (ELT L 174, 3.6.2020, lk 379).
               
               
                  
                     (6)
                  
                        Komisjoni 4. märtsi 2019. aasta delegeeritud määrus (EL) 2019/625, millega täiendatakse Euroopa Parlamendi ja nõukogu määrust (EL) 2017/625 seoses teatavate inimtoiduks ettenähtud toodete ja loomade saadetiste liitu toomise nõuetega (ELT L 131, 17.5.2019, lk 18).